Document ID: 32005D0041

A TANÁCS HATÁROZATA
(2004. december 13.)
a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozására tekintettel az egyrészről az Európai Közösségek és annak tagállamai, másrészről a Horvát Köztársaság között létrejött stabilizációs és társulási megállapodás jegyzőkönyvének aláírásáról és ideiglenes alkalmazásáról
(2005/41/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 310. cikkére, a 300. cikk (2) bekezdése második mondatának első albekezdésével összefüggésben,
tekintettel a 2003-as csatlakozási okmányra, és különösen annak 6. cikke (2) bekezdésére,
tekintettel a Bizottság javaslatára,
mivel:
(1)
2003. szeptember 29-én a Tanács felhatalmazta a Bizottságot, hogy a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság Európai Unióhoz történő csatlakozására tekintettel, a Közösség és annak tagállamai nevében tárgyalásokat folytasson a Horvát Köztársasággal a stabilizációs és társulási megállapodás jegyzőkönyvéről.
(2)
Ezek a tárgyalások sikerrel befejeződtek, és a jegyzőkönyv későbbi időpontban történő megkötésére is figyelemmel, kívánatos a jegyzőkönyvnek az Európai Közösség és annak tagállamai nevében történő aláírása.
(3)
A jegyzőkönyvet a stabilizációs és társulási megállapodás hatálybalépésének időpontjától a hivatalos megkötéséhez szükséges megfelelő eljárások befejezéséig ideiglenesen alkalmazni kell,
A KÖVETKEZŐKÉPPEN HATÁROZOTT:
1. cikk
A Tanács elnöke ezennel felhatalmazást kap, hogy - annak későbbi időpontban történő megkötésére is figyelemmel - kijelölje a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozására tekintettel az egyrészről az Európai Közösségek és annak tagállamai, másrészről a Horvát Köztársaság között létrejött stabilizációs és társulási megállapodás jegyzőkönyv aláírására a Közösség nevében aláírásra jogosult személy(eke)t.
2. cikk
A hatálybalépéséig a jegyzőkönyvet a stabilizációs és társulási megállapodás hatálybalépésének időpontjától ideiglenesen alkalmazni kell.
A jegyzőkönyv szövege e határozat mellékletét képezi.
Kelt Brüsszelben, 2004. december 13-án.

Labels: 18
15
5